लीबिया की कार्रवाई में शामिल होगा नाटो : ओबामा  
अमेरिकी राष्ट्रपति बराक ओबामा ने कहा है कि लीबिया में चल रही कार्रवाई के अगले चरण के संचालन में नाटो की मदद ली जाएगी।
अमेरिकी राष्ट्रपति बराक ओबामा ने कहा है कि लीबिया में चल रही कार्रवाई के अगले चरण के संचालन में नाटो की मदद ली जाएगी।  सैन्टियागो में चिली के राष्ट्रपति सबैस्टिन पिनेरा के साथ अपनी बैठक के बाद ओबामा ने एक संवाददाता सम्मेलन में कहा, लीबिया पर हमारी कार्रवाई का प्राथमिक लक्ष्य उसकी वायुसेना को नाकाम करना है ताकि उड़ान निषिद्ध क्षेत्र को अमल में लाया जा सके।   ओबामा ने कहा, हमारा अगला उद्देश्य अभियान के मानवीय पहलुओं से जुड़ा है और हम चाहते हैं कि इस परिवर्तन को कुछ हफ्तों के बजाय कुछ दिनों में ही पूरा किया जाए। ओबामा ने नाटो गठबंधन की असाधारण क्षमता के कारण ही इस अभियान के संचालन में इसे शामिल किए जाने की बात कही।